پاروم تعلقو

پاروم (Paroom) پاڪستان جي صوبي بلوچستان جي پنجگور ضلعي جو هڪ تعلقو آهي. پاروم جو تاريخي علائقو گولڊ اسمٿ لائين ذريعي ورهايو ويو هو، تنهنڪري ان جو هڪ ننڍڙو حصو ايراني علائقي ۾ اچي ٿو. مقامي ڏند ڪٿا موجب ان کي گلشن به سڏيو ويندو هو، جنهن جي معنيٰ آهي، گلاب جو باغ. بلوچي ٻوليءَ ۾ لفظ پاروم جي معنيٰ آهي، ’وڌڻ‘ ۽ پاروم سان منسوب ڪيو ويو آهي ان جي نرم آبهوا ۽ زرخيز زمين جي ڪري، جيڪا سال ۾ هڪ کان وڌيڪ فصلن جي مدد ڪري ٿي. هن علائقي ۾ اڄ ٻه يونين ڪائونسلون آهن، پاروم ۽ ڪوه بن. آبادي جو تعداد اٽڪل 50,000 ماڻهن تي مشتمل آهي.

پاروم ۾ اونهاري جا مهينا ڏاڍا وڻندڙ ​​هوندا آهن ۽ اهو مڪران ڊويزن جي ٻين حصن ۾ گرم اونهاري جي ابتڙ پنهنجي ٿڌي اونهاري جي ڪري مشهور آهي. پاروم جا اڪثر رهواسي زراعت تي ڀاڙين ٿا، جن جو مکيه فصل موزاتي کجور آهي. ماڻهن جي مکيه آمدني زراعت ۽ سرحد جي ڪاروبار مان اچي ٿي. پاروم جا تاريخي ڳوٺ ديز (معنيٰ ’قلعو‘: پاروم جو مکيه قلعو ڪنهن زماني ۾ هتي هو)، دشت شهباز، جاين، ليگورڪ، سينگوزئي بازار، گواش ۽ شمع سر، ڪلري ۽ ريش پيش آهن. اتي ٻه آثار قديمه وارا ماڳ ڊمب نالي هئا، جيڪا پٿر جي نئين دور (Neolithic) جي ماڳن سان مشابهت رکن ٿا پر سال 2008ع ۾ بلڊوز ڪيا ويا ته جيئن علائقي کي زراعت لاءِ استعمال ڪيو وڃي. دمبني ڪور سان گڏ ٻيا به ڪيترائي ننڍا ڊمب آهن. دمبني ڪور هڪ خشڪ درياهه آهي، جيڪا پاروم ڪَپ (پاروم ڍنڍ) کي ڀريندي هئي جڏهن برسات پوندي هئي.

حوالا

زمرو:پنجگور ضلعو
زمرو:بلوچستان جا تعلقا